Diari Oficial de la Generalitat Valenciana


Sumari del DOGV 4053, del 30-07-2001 (2001/6622)

RESOLUCIÓ de 20 de juny de 2001, de la Direcció General d'Ordenació i Innovació Educativa i Política Lingüística, per la qual es resol la convocatòria del concurs d'ajudes econòmiques per a la realització de la segona fase dels projectes d'investigació i innovació educativa i desenrotllament del currículum del curs acadèmic 2000-2001.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4053

Data del DOGV
:   30-07-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/6622


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 20 de juny de 2001, de la Direcció General d'Ordenació i Innovació Educativa i Política Lingüística, per la qual es resol la convocatòria del concurs d'ajudes econòmiques per a la realització de la segona fase dels projectes d'investigació i innovació educativa i desenrotllament del currículum del curs acadèmic 2000-2001. [2001/S6622]
  
Per Orde de 15 de març de 2001, de la Conselleria de Cultura i Educació, publicada en el Diari Oficial de la Generalitat Valenciana de 7 de maig, es convocaren ajudes econòmiques per a la realització de la segona fase dels projectes d'investigació i innovació educativa i desenrotllament del currículum del curs acadèmic 2000-2001.
  
Complits els tràmits requerits en la convocatòria, una vegada transcorregut el termini d'al·legacions, s'han seleccionat els projectes segons el que disposa l'apartat segon de l'annex II de l'orde.
  
D'acord amb la disposició final primera de la mencionada orde, per delegació del conseller, resolc:
  
Primer
  
Seleccionar els projectes que s'indiquen en l'annex d'esta resolució i concedir-los, per a la realització de la segona fase, les quantitats indicades, en concepte d'ajuda econòmica, per un import total global de 2.000.000 PTA (12.020,24 euros).
  
Segon
  
Les obligacions dels beneficiaris, són les indicades en la base tercera de l'annex II de l'Orde de 15 de març de 2001, de la Conselleria de Cultura i Educació.
  
Tercer
  
El pagament de les ajudes es farà conforme disposa l'apartat quart de l'annex II de l'Orde de 15 de març de 2001, de la Conselleria de Cultura i Educació.
  
Quart
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos des de l'endemà de la seua publicació.
  
València, 21 de juny de 2001.- El director general d'Ordenació i Innovació Educativa i Política Lingüística: Josep Vicent Felip i Monlleó.